《观音岩》
清代·陈良玉

岩势束奔江，破空一千尺。南来非太华，何有巨灵擘。

颇闻石室非，鍊颜富琼液。千春羽客蜕，一旦金仙宅。

慈云冻不飞，凝作苍玉{坜力换屰}。时看驯鸽舞，远若江鸥白。

洞口题名多，古人皆陈迹。即事聊成咏，微名何足刻。

作者简介：陈良玉，字朗山，汉军旗人，广州驻防。道光丁酉举人，官广西知县。有《梅窝诗钞》。